CELEX: 62009CN0405
Language: et
Date: 2009-10-20 00:00:00
Title: Kohtuasi C-405/09: 20. oktoobril 2009 esitatud hagi — Euroopa Ühenduste Komisjon versus Soome Vabariik

19.12.2009   
            
            
               ET
            
            
               Euroopa Liidu Teataja
            
            
               C 312/25
            
         20. oktoobril 2009 esitatud hagi — Euroopa Ühenduste Komisjon versus Soome Vabariik
   (Kohtuasi C-405/09)
   2009/C 312/40
   Kohtumenetluse keel: soome
   
      Pooled
   
   
      Hageja: Euroopa Ühenduste Komisjon (esindajad: A. Caeiros, M. Huttunen)
   
      Kostja: Soome Vabariik
   
      Hageja nõuded
   
   
               —
            
            
               Tuvastada, et kuna Soome Vabariigi ametivõimud kohaldavad haldustava, mille kohaselt ühenduse omavahendid määratakse kindlaks alles pärast seda, kui maksukohustuslasele on antud vähemalt 14 päeva aega omapoolsete väidete esitamiseks, on see liikmesriik jätnud täitmata määruse (EMÜ, Euratom) nr 1552/89 (1) ja määruse (EÜ, Euratom) nr 1150/2000 (2) artiklitest 2, 6 ja 9–11 ning määruse (EMÜ) nr 2913/92 (3) artiklist 220 tulenevad kohustused. Seega ei järgi Soome ametivõimud tollimaksu tollivormistusjärgse sissenõudmisel omavahendite kohta arvestuskande tegemiseks ettenähtud tähtaegu, mille tagajärjel tekib viivitus ühenduse omavahendite ülekandmisel;
            
         
               —
            
            
               mõista kohtukulud välja Soome Vabariigilt.
            
         
      Väited ja peamised argumendid
   
   
               1.
            
            
               Komisjon on esitanud Soome Vabariigi vastu hagi seoses määruse (EMÜ, Euratom) nr 1552/89 ja määruse (EÜ, Euratom) nr 1150/2000 artiklitest 2, 6 ja 9–11 ning määruse (EMÜ) nr 2913/92 artiklist 220 tulenevate kohustuste täitmisega. Sisuliselt on küsimus selles, millisel hetkel peab toll seoses tollivormistusjärgselt kindlaksmääratud tollimaksuga tegema arvestuskande ühenduse omavahendite kohta, st millisel hetkel saab ühendus oma käsutusse liikmesriigi poolt sissenõutud tollimaksu.
            
         
               2.
            
            
               Komisjoni on seisukohal, et tollivõla tollivormistusjärgsel sissenõudmisel rikub Soome omavahendeid reguleerivaid määrusi ja ühenduse tolliseadustikku, kuna Soome ametivõimud annavad enne lõpliku sissenõudmisotsuse tegemist maksukohustuslasele vähemalt 14 päeva aega omapoolsete väidete esitamiseks. Sellise ärakuulamismenetluse tõttu tekib viivitus ühenduse omavahendite kohta arvestuskande tegemisel.
            
         
      (1)  Nõukogu 29. mai 1989. aasta määrus (EMÜ, Euratom) nr 1552/89millega rakendatakse ühenduste omavahendite süsteemi käsitlev otsus 88/376/EMÜ, Euratom (EÜT L 155, lk 1).
   
      (2)  Nõukogu 22. mai 2000. aasta määrus (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom (EÜT L 130, lk 1; ELT eriväljaanne 01/03, lk 169).
   
      (3)  Nõukogu 12. oktoobri 1992. aasta määrus (EMÜ) nr 2913/92,millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307).